CELEX: C2005/057/21
Language: el
Date: 2005-03-05 00:00:00
Title: Απόφαση του Δικαστηρίου (πρώτο τμήμα), της 20ης Ιανουαρίου 2005, στην υπόθεση C-412/03: (αίτηση του Regeringsrätten για την έκδοση προδικαστικής αποφάσεως): Hotel Scandic Gåsabäck AB κατά Riksskatteverket (Έκτη οδηγία ΦΠΑ — Άρθρα 2, 5, παράγραφος 6, και 6, παράγραφος 2 — Παροχή γεύματος στο κυλικείο εταιρίας σε τιμή υπολειπόμενη του κόστους — Βάση υπολογισμού του φόρου)

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/11
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 20ης Ιανουαρίου 2005
   στην υπόθεση C-412/03: (αίτηση του Regeringsrätten για την έκδοση προδικαστικής αποφάσεως): Hotel Scandic Gåsabäck AB κατά Riksskatteverket (1)
   
   (Έκτη οδηγία ΦΠΑ - Άρθρα 2, 5, παράγραφος 6, και 6, παράγραφος 2 - Παροχή γεύματος στο κυλικείο εταιρίας σε τιμή υπολειπόμενη του κόστους - Βάση υπολογισμού του φόρου)
   (2005/C 57/21)
   Γλώσσα διαδικασίας: η σουηδική
   Στην υπόθεση C-412/03, με αντικείμενο αίτηση για την έκδοση προδικαστικής αποφάσεως, δυνάμει του άρθρου 234 ΕΚ, την οποία υπέβαλε το Regeringsrätten (Σουηδία), με απόφαση της 29ης Σεπτεμβρίου 2003, η οποία περιήλθε στο Δικαστήριο στις 3 Οκτωβρίου 2003, στο πλαίσιο της δίκης μεταξύ Hotel Scandic Gåsabäck AB κατά Riksskatteverket, το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, K. Lenaerts (εισηγητή), J. N. Cunha Rodrigues, E. Juhász και M. Ilešič, δικαστές, γενικός εισαγγελέας: D. Ruiz-Jarabo Colomer, γραμματέας: K. Sztranc, υπάλληλος διοικήσεως, εξέδωσε στις 20 Ιανουαρίου 2005 απόφαση με το ακόλουθο διατακτικό:
   Τα άρθρα 2, 5 παράγραφος 6, και 6, παράγραφος 2, στοιχείο β', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών – Κοινό σύστημα φόρου προστιθεμένης αξίας: ομοιόμορφη φορολογική βάση, έχει την έννοια ότι αποκλείουν εθνική νομοθετική ρύθμιση κατά την οποία θεωρείται ανάληψη αγαθού ή παροχή υπηρεσίας προς κάλυψη ιδιωτικών αναγκών κάθε πράξη για την οποία καταβάλλεται πράγματι αντιπαροχή, έστω και αν αυτή η αντιπαροχή υπολείπεται της τιμής κόστους του αγαθού ή της υπηρεσίας.
   
      (1)  ΕΕ C 289 της 29.11.2003.